|  |  |
| --- | --- |
| **STUDIJSKI PROGRAM** | **MEĐUNARODNO JAVNO I MEĐUNARODNO PRIVATNO PRAVO** |
| **Razina**  **(6.st, 6.sv, 7.1.st, 7.1.sv, 7.2.,8.2.)** | **7.2. – POSLIJEDIPLOMSKI SPECIJALISTIČKI STUDIJ** |
| **Obujam (ECTS bodovi)** | **120** |
| **Profil (akademski ili stručni)** | **AKADEMSKI** |
| **Vrsta (cjelovita ili djelomična kvalifikacija)** | **CJELOVITA** |
|  | **ISHODI UČENJA** |
| **1.** | Identificirati pravne izvore i njihov položaj u sustavu međunarodnog javnog i međunarodnog privatnog prava. |
| **2.** | Prepoznati učestale probleme u primjeni pravila međunarodnog javnog i međunarodnog privatnog prava. |
| **3.** | Selektirati i objasniti uzroke koji dovode do učestalih problema u primjeni pravila međunarodnog javnog i međunarodnog privatnog prava. |
| **4.** | Klasificirati pravila međunarodnog javnog prava s obzirom na različite izvore njihova nastanka i objasniti njihov međusobni odnos te položaj u odnosu na unutrašnje pravo, napose s obzirom na pravni sustav Republike Hrvatske. |
| **5.** | Riješiti složene pravne probleme koji proizlaze iz odnosa među subjektima međunarodnog prava, kao i iz privatnopravnih odnosa s međunarodnim obilježjem primjenom relevantnih pravnih pravila međunarodnog javnog odnosno međunarodnog privatnog prava. |
| **6.** | Interpretirati utjecaj različitih teorija na normativna rješenja međunarodnog privatnog prava u privatnopravnim odnosima s međunarodnim obilježjem. |
| **7.** | Odrediti položaj međunarodnog javnog i međunarodnog privatnog prava u odnosu prema drugim granama prava. |
| **8.** | Usporediti primjenu pravila međunarodnog javnog prava u praksi međunarodnih sudova, te drugih međunarodnih tijela i organa međunarodnih organizacija. |
| **9.** | Povezati znanja iz različitih područja međunarodnoga javnog prava radi analize složenih odnosa između subjekata međunarodnog prava, kako država međusobno tako država s drugim subjektima međunarodnog prava. |
| **10.** | Analizirati načine rješavanja pravnih problema u privatnopravnim situacijama s međunarodnim obilježjem. |
| **11.** | Vrednovati praksu i postupanje međunarodnih sudova i drugih tijela kao i nadležnih hrvatskih javnopravnih i privatnopravnih tijela u primjeni pravila međunarodnog javnog i međunarodnog privatnog prava. |
| **12.** | Kritički procijeniti razinu odgovornosti različitih subjekata međunarodnog prava za primjenu i povredu pravila međunarodnoga prava u konkretnim odnosima s državnim i nedržavnim akterima. |
| **13.** | Procijeniti položaj, ulogu i pravni učinak pojedinih općih instituta međunarodnog privatnog prava u primjeni mjerodavnog prava kao i međunarodnog građanskog procesnog prava. |
| **14.** | Oblikovati normativne prijedloge i rješenja pri izradi nacrta međunarodnih ugovora, nacrta i prijedloga uredaba EU-a (i drugih izvora europskog sekundarnog prava) kao i nacrta i prijedloga zakona i drugih pravnih akta. |
| **15.** | Generirati nova specijalistička znanja na temelju spoznaja stečenih sudjelovanjem u radu na znanstvenim i stručnim domaćim i međunarodnim skupovima i projektima. |
| **16.** | Organizirati i razvijati profesionalnu djelatnost radi pružanja djelotvorne zaštite pravnih interesa osoba javnog i privatnog prava (pravnih i fizičkih osoba) s aspekta primjene međunarodnog javnog i međunarodnog privatnog prava. |
| **17.** | Planirati složene aktivnosti različitih državnih organa Republike Hrvatske i tijela međunarodnih organizacija u skladu s pravilima međunarodnoga javnog prava. |
| **18.** | Integrirati pravila suvremenog međunarodnog javnog prava u hrvatsko zakonodavstvo sa svrhom njegove optimalne usklađenosti s međunarodnopravnim obvezama Republike Hrvatske. |